跋馬公弼省幹出示山谷草聖浣花醉圖歌
作者：楊萬里
朝代：宋

paragraphs: 涪翁浣花醉圖歌，歌詞自作復自寫。
少陵無人張顛死，此翁奄有二子者。
不論釵股與錐沙，更數旱蛟及驚蛇。
詩仙不合兼草聖，鬼妬天嗔教薄命。
人言愛書緣愛賢，紫眉未必勝青編。
舊時鬼門關外客，如今一字抵尺璧，何須千載空相憶。